Ruby (navn)

Ruby er et engelsk kvinnenavn som betyr «rubin». Navnet er vanlig i mange engelsktalende land over hele verden. Navnet brukes også noe som mannsnavn, men svært sjeldent. En kvinnelig navnebærer er Ruby Bridges (født 1954), som i 1960 ble det første afroamerikanske barnet til å gå på en helhvit barneskole i New Orleans, under beskyttelse av føderale marshals. 

Etymologi
Ruby er dannet av engelske ruby, «rubin», som igjen kommer fra det latinske rubeus, som betyr «rød».

Utbredelse
Ruby ble populært som fornavn i den viktorianske perioden, da det var vanlig å bruke navn inspirert av edelstener og blomster. Det har vært et populært navn i engelsktalende land i over 100 år, og har hatt en ny bølge av popularitet siden tidlig 2000-tall.

Ruby er i dag vanlig blant annet i USA, Venezuela, Kenya og Filippinene.

|}

Ruby brukes også som mannsnavn, men svært sjeldent.

|}

 Kjente personer med navnet 
Personene i listen er ordnet kronologisk etter fødselsår.
 Kvinner 
 Ruby Smith (1903–1977), amerikansk blues-sanger
 Ruby Dee (1922–2014), amerikansk skuespiller, poet og borgerrettighetsaktivist
 Ruby Wilson (1948–2016), amerikansk gospel- og blues-sanger
 Ruby Wax (født 1953), amerikansk komiker
 Ruby Bridges (født 1954), amerikansk borgerrettighetsforkjemper
 Ruby Turner (født 1958), britisk soul- og R&B-sanger
 Ruby Lin (født 1976), taiwansk skuespiller og produsent
 Ruby Rose (født 1986), australsk skuespiller, modell og aktivist
 Ruby Tui (født 1991), nyzealandsk rugbyspiller og OL-gullvinner
 Ruby O. Fee (født 1996), tysk-kostarikansk skuespiller
 Ruby Cruz (født 1998), amerikansk skuespiller
 Ruby Jay (født 2004), amerikansk skuespiller og sanger
 Menn 
 Ruby Goldstein (1907–1984), amerikansk bokser og senere boksedommer
 Ruby Walsh (født 1979), irsk jockey

 Annen bruk av navnet 
 Ruby var blant de åtti vanligste hundenavnene i Norge i en undersøkelse fra 2025.

Referanser

Eksterne lenker

Kategori:Kvinnenavn
Kategori:Mannsnavn
Kategori:Navn med engelsk opprinnelse